Enviament de la sol·licitud: fins al 28 de febrer de 2019.
Enviament de la declaració responsable sobre la representativitat del primer any de dades d'emissions notificades: fins al 30 d'abril de 2019.
Lliurament de la declaració d'acceptació de la mesura equivalent: fins al 31 de maig de 2019.
Una vegada enviat a tramitar aquest formulari se us requerirà de forma automàtica:
Instal·lacions tipus A: Instal·lacions amb emissions menors de 25.000 i majors o iguals a 2.500 tones equivalents de CO 2 en cadascun dels anys 2016, 2017 i 2018 i amb una potència tèrmica nominal inferior a 35 MW, i hospitals
La Llei 1/2005, de 9 de març, per la qual es regula el règim del comerç de drets d'emissió (RCDE) de gasos amb efecte d'hivernacle, estableix en la disposició addicional quarta, la possibilitat d'exclusió d'instal·lacions de petita grandària, així com dels hospitals independentment de quant emetin.
Aquesta sol·licitud d'exclusió ha de realitzar-se 22 mesos abans del començament del període de comerç, que en aquest cas és abans del 28 de febrer de 2019.
Aquesta sol·licitud d'exclusió pel període 2021-2025 s'ha de completar amb la presentació d'informació addicional determinada per cada comunitat autònoma abans del 31 de maig del 2019.
Per a això, les instal·lacions que hagin notificat emissions inferiors a 25.000 tones equivalents de CO 2, excloses les emissions de biomassa, per a cada un dels anys 2016, 2017 i 2018, i que quan realitzin activitats de combustió tinguin una potència tèrmica nominal inferior a 35 MW, així com els hospitals, poden sol·licitar l'exclusió del Règim Europeu de Comerç de drets d'emissió (RCDE) per al període 2021-2025.
Aquelles instal·lacions i hospitals que ja hagin estat exclosos del RCDE durant el període 2013-2020 han de sol·licitar igualment l'exclusió per al període 2021-2025.
Aquestes instal·lacions hauran d'aplicar mesures de mitigació que contribuiran a la reducció d'emissions equivalents a les que els correspondrien en cas de participar en el RCDE, i mantindran les obligacions de notificació i seguiment determinades per l'òrgan autonòmic competent.
Les mesures de mitigació que es considerin equivalents vindran determinades per Reial Decret, en elaboració.
A tots els efectes, en el moment en què una instal·lació exclosa del règim sobrepassi el llindar de les 25.000 tones de CO 2 equivalents emeses en un any del període 2021-2025, aquesta instal·lació es reintroduirà en el règim europeu de drets d'emissió.
En el cas que aquestes instal·lacions hagin sol·licitat assignació gratuïta de drets d'emissió per al període 2021-2025 seguint el procediment i els terminis establerts en el Reial decret 18/2019, de 25 de gener i presentant la sol·licitud d'assignació abans del 28 de febrer de 2019, rebran assignació gratuïta.
Per aquesta sol·licitud, les instal·lacions que van ser excloses del RCDE en el període 2013-2020 i que no compten amb una autorització d'emissions de gasos d'efecte hivernacle en vigor, presentaran en el seu lloc la Resolució d'exclusió o acte administratiu equivalent emès per l'òrgan autonòmic competent.
Instal·lacions tipus B: Instal·lacions amb menys de 2.500 tones equivalents de CO 2 cada un dels anys 2016, 2017 i 2018
La Directiva 2003/87/CE del Parlament Europeu i del Consell de 13 d'octubre de 2003, en el seu article 27 bis, permet que els Estats membres decideixin excloure del RCDE aquelles instal·lacions que hagin notificat a l'autoritat competent unes emissions inferiors a 2.500 tones equivalents de diòxid de carboni, sense tenir en compte les emissions de la biomassa, en cada un dels anys 2016, 2017 i 2018 per al període 2021-2025.
Això també s'aplica als hospitals que compleixin aquests requisits.
En aquest cas, a través del Reial decret 18/2019, de 25 de gener, queden excloses del RCDE aquestes instal·lacions per al període 2021-2025, sense necessitat que presentin sol·licitud d'exclusió.
En qualsevol cas, aquestes instal·lacions han d'informar el Ministeri per a la Transició Ecològica a quin règim es volen reintroduir en cas que se sobrepassi aquest llindar de 2.500 tones algun any durant el període 2021-2025.
Les instal·lacions podran triar formar part del Règim d'Excloses de menys de 25.000 tones equivalents de CO 2 i potència tèrmica nominal de menys de 35 MW, o del règim general de comerç de drets d'emissió.
En ambdós casos, hauran pogut sol·licitar assignació gratuïta de drets d'emissió abans del 28 de febrer de 2019, seguint el procediment indicat en el Reial decret 18/2019, de 25 de gener.
La indicació d'aquesta elecció hauran de realitzar-la les instal·lacions de menys de 2.500 tones abans del 28 de febrer de 2019 a través de la presentació del formulari establert per a la sol·licitud d'exclusió.
Cal que signeu el formulari principal amb un certificat digital de representant legal o persona vinculada
L'Oficina Catalana de Canvi Climàtic us notifica la proposta de resolució d'exclusió pel període 2021-2025 i també la tramet al Ministerio para la Transición Ecológica per tal que emeti el seu informe favorable.
Un cop rebut aquest informe, i finalitzada la fase d'informació pública es trameten les propostes i conclusions novament al Ministerio per a la seva tramitació a la Comissió Europea.
Si en un termini de 6 mesos des de la notificació a la Comissió Europea, aquesta no formula objeccions l'exclusió es considera adoptada.
A partir d'aquest moment, se us requerirà (previsió 2n semestre de 2020) el corresponent Pla de Seguiment d'acord amb la plantilla electrònica que es faciliti.
Si la sol·licitud no és completa i calen dades addicionals i/o documentació, rebreu un requeriment adreçat a la persona de contacte que heu informat en el formulari de sol·licitud, per fer les esmenes que siguin necessàries.